Għall-eks Prim Ministru Taljan Mario Monti, aktar investiment bejn il-pajjżi tal-Unjoni Ewropea u aktar trasparenza sabiex tinqata’ l-korruzzjoni, huma l-aktar żewġ elementi importanti biex l-ekonomija Ewropea taqbad ritmu tajjeb ta’ tkabbir. F’intervista ma’ tvm.com.mt il-Professur Mario Monti saħaq fuq il-ħtieġa ta’ aktar integrazzjoni fl-Ewropa. Din l-integrazzjoni qal tista’ tinkiseb b’Żona Ewro b’saħħitha, billi r-Renju Unit iħossu komdu u ma jinqatax mill-Unjoni Ewropea, u billi tikber il-fiduċja bejn l-istituzzjonijiet u ċ-ċittadini Ewropej. Għalkemm fil-konferenza ta’ The Economist kien hemm vuċijiet li tkellmu kontra l-awsterità, il-Professur Monti iddefenda l-awsterità li daħħal meta kien Prim Ministru tal-Italja. Storja: Mario Xuereb